En glat landingsbane med for lange bremselængder kombineret med en stærk sidevind holdt tirsdag eftermiddag og aften flyene væk fra Aalborg Lufthavn. Men allerede tirsdag aften omkring klokken ni var der godt nyt til de strandede passagerer. Det lykkedes igen at få et fly på jorden fra København. Et sted mellem 800 og 1000 passagerer var berørt af situationen tirsdag, hvor fly blev omdirigeret til Aarhus og sendt tilbage til København. Her onsdag morgen ser flyene også ud til at lande og afgå til tiden fra Aalborg Lufthavn.

Referat:
Flytrafikken igen åben i Aalborg Lufthavn efter aflysninger
på grund af blæst og snefygning tirsdag.